**HellermannTyton** er en britisk produsent og leverandør av produkter for kabelinstallasjoner, med virksomheter i 38 land. Selskapet har hovedkontor i Crawley, Storbritannia. Selskapet har 15 fabrikker og sysselsetter globalt over 5000 personer.

Historie
--------

Firmaet ble grunnlagt i 1935 og var fra 2006 eiet av Doughty Hanson & Co, et britisk privat kapitalfond. I 2013 ble selskapet notert på London Stock Exchange.
Den 18. desember 2015 ble selskapet kjøpt av Delphi Automotive  og HellermannTyton ble en del av Delphi's Electrical/Electronic Architecture divisjon. I desember 2015 endrer Delphi navn på den delen av virksomheten som fokuserer på automatisert kjøring og elektrifisering, og kaller den nye enheten Aptiv.

Navnet HellermannTyton er en kombinasjon av grunnleggerens etternavn, Paul Hellermann, og Tyton. År 1999 ble navnet HellermannTyton globalt varemerke for alle virksomhetene som tilhører gruppen.

Fra 1969 til 1990-tallet etablerte firmaet virksomheter i Argentina, Østerrike, Brasil, Kina, Japan, Singapore, Norge, Sverige, Spania og USA. Siden 2006 har gruppen øket sin produksjonkapasitet og distribusjonskjede og opprettet virksomheter i Syd- og Sentral-Amerika samt Asia.

HellermannTyton i Norge ble grunnlagt i 1980, og har sitt hovedkontor på Bryn i Oslo.
Virksomheten er sertifisert iht ISO 9001:2015, og Achilles Felles Kvalifikasjonsordning for oljeindustrien i Norge.

Fabrikker
---------

HellermannTyton produserer sine produkter i tolv produksjonsanlegg. Tre fabrikker ligger i Storbritannia (Manchester, Plymouth, Northampton). De øvrige i Frankrike (Trappes), Tyskland (Tornesch), Syd-Afrika (Johannesburg), Singapore (Yishun), Kina (Wuxi), Japan (Hyogo), USA (Milwaukee), Brasil (Jundiai) samt Polen (Zagorow).

Produkter og kundesegment
-------------------------

HellermannTyton lager og leverer produkter for bunting, festing, merking, kobling og beskyttelse av kabel og ledning.

Selskapet produserer produkter for markeder og bransjer innen: OEM for personbiler, jernbane- og flyindustri, skips- og offshoreindustrien og produkter som benyttes i elektronikk, telekommunikasjonsutstyr, apparater og bygg- og anlegg. DataCom: produkter og løsninger for datakommunikasjon, LAN og WAN leverandører.

Referanser
----------

1. ↑  «Business Leaders». www.marketscreener.com. Besøkt 28. januar 2020.
2. ↑  *VISITE BEI EINEM WELTMARKTFÜHRER IN TORNESCH*, In: Notiz-Blog der Pressestelle des Ministeriums für Wirtschaft, Verkehr, Arbeit, Technologie und Tourismus Schleswig-Holstein, 14. August 2019
3. ↑  «Annual Report 2014» (PDF). HellermannTyton. Arkivert fra originalen (PDF) 2. april 2015. Besøkt 28. mars 2015.
4. ↑  HellermannTytons eier Doughty Hanson fornyer salgsplanen.  Manchestestereveningnews.co.uk.
5. ↑  Fundamentals for HellermannTyton Group
6. ↑  «Delphi completes acquisition of HellermannTyton». Evertiq. 18. desember 2015. Besøkt 18. desember 2015.
7. ↑  «Delphi banks on acquisitions for strong growth». New York Times. 5. august 2015. Besøkt 13. august 2015.
8. ↑  «Delphi CEO says Aptiv, Delphi Tech can thrive on their own». reuters.com. Besøkt 5. desember 2017.
9. ↑  «Kabelbündelungsverfahren im Endlossystem Namen "Tyton"». Besøkt 18. september 2013.
10. ↑
11. ↑  «FE investegate.co.uk». www.investegate.co.uk. Besøkt 21. oktober 2013.

Eksterne lenker
---------------

* Offisielt nettsted for firmaets norske avdeling